
Laboratoriya ishlari  “Organik kimyo, umumiy kimyo” darsligi asosida yozildi. Sizga tavsiya etilayotgan ushbu laboratoriya ishlari “Organik kimyo, umumiy kimyo” faniga mansub bo‘lib, unda organik moddalar olinishi va kimyoviy xossalariga oid asosiy fikrlar atroflicha bayon qilingan. 

Laboratoriya akademik litseyning  “Umumta’lim” yo‘nalishi o‘quvchilari va kimyo fani o‘qituvchilari uchun mo‘ljallangan.

Laboratoriya ishlaridagi mavzular nihoyasida bilimlarni mustahkamlash uchun savolli topshiriqlar berilgan.                                    

  KIMYO 

FANIDAN LABORATORIYA ISHLARI

“Aniq va tabiiy fanlar” kafedrasining 2025-yil 25-avgustdagi  № 01-sonli yig‘ilishida muhokama qilingаn va o‘quv jarayonida foydalanish uchun tavsiya qilingan.
  KIMYO fanidan 
LABORATORIYA ISHLARI 
MAVZULARI
	№
	Laboratoriya  ishlari
	 I-II semestr
	Soat 

	1
	 Spirtlar va aldegidlarga xos bo‘lgan reaksiyalar. Glukoza va saxarozaga oid tajribalar

	
	2

	2
	 Kimyoviy muvozanatga va eritma muhitiga oid tajribalar.


	
	2

	
	Jami 
	
	4


KIRISH
Laboratoriya ishlarining bajarish o‘quv-pedagogik jarayonning eng muhim zvenolaridan biri hisoblanadi. 

Ushbu qo‘llanma Akademik litsey va kasb-hunar kollejlarining o‘quvchilari uchun mo‘ljallangan bo‘lib, unda har qaysi laboratoriya ishi uchun qisqacha nazariy ma’lumot berilgan. 

Laboratoriya mashg‘ulotlarini o‘tkazishdan maqsad kimyoning nazariy qonun va qoidalarini o‘zlashtirish, kimyoviy jarayonlarning borishga ta’sir etuvchi sharoitlarni ta’sirini aniqlash, eng muhim kimyoviy elementlar, shu elementlarning xususiyatlari va organik moddalarning xossalari bilan yaqindan tanishishdir. Laboratoriya ishini bajarishda ishni bajarish tartibi (ketma-ketligi) bilan yaqindan tanishish zarur.

Agar o‘qituvchining maxsus ko‘rsatmasi bo‘lmasa, tajribalarni ushbu qo‘llanmada keltirililgan usullarda bajarish kerak. 
Laboratoriya ishlarini bajarishga doir umumiy ko‘rsatmalar.

1. O‘qituvchining ruxsatsiz laboratoriya rejasida keltirmagan ishlarni bajarishga ruxsat etilmaydi. 

2. Laboratoriya jurnalining muqovasida o‘quvchining ismi, sharifi, familiyasi va guruh nomeri yozilgan bo‘lishi kerak. 

3. O‘quvchi jurnalga quyidagilarni qayd etib borish shart. 

a) Tajriba o‘tkazish sharoitini (ketma-ketligini)

b) Kuzatishlarni: cho‘kma hosil bo‘lishi, eritma yoki cho‘kma rangini o‘zgarishini, issiqlik chiqishi yoki yutilishini, gaz hosil bo‘lishi va boshqalarni 

v) Kuzatilayotgan reaksiya tenglamasini.

g) Hisoblash va xulosalarni yozib borish shart. 

h) Asboblar bilan ishlaganda uni sxemasini ham chizish kerak. 

Hisoblashlarda kalkulyatorlardan foydalanish tavsif qilinadi.

Eslatma: Laboratoriya mashg‘ulotlarini bajarishda tajribada ko‘rsatilgan asbob yoki reaktivlar yetishmasa, bunday holatlarda o‘qituvchining ko‘rsatmasi asosida shunga o‘xashash boshqa tajriba qilinadi. 

Barcha ish bajarilgandan keyin  jurnal o‘qituvchiga tekshirish uchun topshiriladi. 
ORGANIK MODDALARNI AJRATISH, TOZALASH VA FIZIK KONSTANTALARINI ANIQLASH USULLARI

Har bir o‘quvchi organik moddalarni olish, ajratish, tozalash ishlarini bajarishdan avval, laboratoriyada ishlash qoidalarini, ishlatiladigan idishlar va reaktivlarni, shuningdek erituvchilarning xossalarini yaxshi bilish kerak, bu esa ish jarayonida yuz berishi mumkin bo‘lgan  ko‘ngilsiz xodisalarning oldini oladi.

Shunday qilib o‘quvchi ish boshlashdan oldin xalat kiyib, suv, elektr energiya borligini tekshirib, mo‘rili shkafning  ishlayotganligiga yig‘ilgan asbobning to‘g‘riligiga ishonch hosil qilgandan so‘ng tajriba boshlashi kerak.

Organik birikmalar tabiatda doimo harakatchan ekanligini va bir shakldan ikkinchi shaklga o‘tib turishini tushungan holda,  ularning  kimyoviy o‘zgarishlarini boshqaruvchi qonunlarni o‘rganish va bilish lozim. Buning uchun organik moddalarni olish va tozalash usullarini o‘rganish kerak.

Organik birikmalar asosan ikki hil usulda olinadi.
1. Tabiatda (o‘simlik hayvonot olamida va h.k)  to‘plangan tayyor organik birikmalarni ekstraksiya qilish yo‘li bilan olinadi.

2. Sintez yo‘li bilan, bunda ikki yoki undan ortiq  ma’lum moddalarning ta’sirlashishidan yangi organik birikmalar olinadi.

Yuqoridagi ikki usulda organik birikmalar  aralshma holida ajratib olinadi. So‘ngra ularni sof holda tozalab, ajratib olish  uchun quyidagi usullardan foydalaniladi.

Haydash. Organik moddalarni ajratib olishda va tozalashda  haydash usuli eng ko‘p qo‘llaniladigan usuldir. Bu usul qaynash temperaturasi turlicha bo‘lgan suyuq moddalar aralashmasini  bir-biridan ajratishda foydalaniladi. Haydash ikki hil sharoitda-oddiy sharoitda va past  bosimda, ya’ni vakuumda olib boriladi.

Suyuq moddalar aralashmasi qaynash temperaturasida o‘zgarmaydigan va parchalanmaydigan bo‘lsa birinchi usul qo‘llaniladi. Qaynash temperaturasigacha  qizdirilganda parchalanib, o‘zgarib ketadigan suyuq moddalar aralashmasini tarkibiy qismlarga ajratishda vakuumda haydash usulidan foydalaniladi. Bosim qancha kam bo‘lsa, organik moddalar shuncha past temperaturada qaynaydi. Haydash uchun ishlatiladigan asbob 7-rasmda tasvirlangan bo‘lib u yumaloq tubli kolba – Vyurs kolbasi, termometr, sovutgich, forshtos (alonj) va yig‘gich kolbadan iborat.

Agar aralashmadagi suyuq moddalarning qaynash temperaturasi bir-biriga juda yaqin bo‘lsa, u holda qo‘shimcha deflegmator (4- a, b, v rasmlar) yoki rektifikatsion kolonkalardan foydalaniladi. 

Haydashning yana bir usuli suv bug‘i bilan haydashdir. Bu usulda maxsus qaynatgichdan chiqayotgan suv bug‘i shisha naycha orqali modda aralashmasi solingan kolbadan o‘tkaziladi, bunda suv bug‘i o‘zi bilan ayrim moddalarni olib chiqadi va sovutgichda kondensatlanib, yig‘gich kolbaga yig‘iladi. Bu usul kimyo sanoatida o‘simliklardan efir moylarini, ko‘mir smolasidan har xil mahsulotlarni va boshqa organik moddalarni sof holda ajratib olishda keng foydalaniladi. 

Qayta kristallash. Bu usul qattiq moddani qaynoq erituvchida eritib, so‘ngra sovutilgan kristallar hosil bo‘lishiga asoslangan. Masalan, bir necha qattiq moddalar aralashmasini qaynoq erituvchida eritib so‘ngra sovutilsa, hosil bo‘lgan eritma qaysi modda uchun o‘ta to‘yingan eritma hisoblansa, shu modda kristallga tushadi. Har qanday organik birikma ma’lum bir erituvchida yaxshi eriydi, kristallarning shakli ham o‘ziga xos bo‘ladi. 

Sublimatsiya. Qattiq moddaning qizdirilganda suyuqlanmay gaz holatiga o‘tib yana haydash asbobining sovutilayotgan qismida kondensatlanib kristallanish protsessiga sublimatsiya deyiladi. Organik moddalarni tozalashning bu usuli kristallantirish yo‘li bilan tozalanishi qiyin bo‘lgan moddalarni tozalashda qo‘l keladi. Bunday moddalarga benzoy kislota, naftalin, kamforalar misol bo‘ladi. Ko‘p hollarda uchuvchan moddalarni ulardagi uchishi qiyin bo‘lgan aralashmalardan tozalash uchun qiyin va uzoq davom etadigan kristallantirish o‘rniga bir marta quruq haydash kifoyadir. Bu usul bilan moddalarni tozalashning afzalligi shundaki, olingan modda juda toza bo‘ladi. Agar modda sekin uchuvchan bo‘lsa, quruq haydashni tezlatish uchun u vakuumda olib borilada. 

Xromotografiya. Moddalarning sifat analizida va sof holda ajratib olishda qo‘llaniladigan xromotografiya usullaridan biri qog‘ozda taqsimlanish xromotografiyasidir. Xromotografiya usulini birinchi marta 1906 yili rus olimi M.S.Tsvet kashf etgan. 

Bu usul bo‘yicha moddalarning tozaligi va ularning nechta birikmadan tashkil topganligi aniqlanadi. Bu usul maxsus tayyorlangan filtr qog‘ozdan ma’lum uzunlik va kenglikda qirqib olinadi. So‘ngra tekshirilayorgan modda eritmasidan qog‘ozning bir tomoniga ingichka kapillyar orqali bir nechta tomchi tomiziladi va qog‘ozning eritma tomizilgan tomoni maxsus kameradagi sistemaga (eritunchiga) botirib qo‘yiladi. Erituvchi qog‘ozga shimilib, moddani start nuqtasidan suradi va chegaraga yetgandan so‘ng xromotogramma-qog‘oz kameradan olinib quritiladi, so‘ngra maxsus rang beruvchi reaktiv bilan ishlanadi, qog‘ozda surilib chiqqan moddalar-dog‘lar hosil qilib bo‘yaladi. Bu moddalar dog‘larining qiymati moddalarning taqsimlanish koeffitsiyenti birligi bilan o‘lchanadi. (2-rasm). 

Moddalarning taqsimlanish koeffitsiyenti 

 nuqtadan to dog‘ markazigacha bo‘lgan masofaning (x) nuqtadan to front chegarasigacha bo‘lgan masofa (y) ga nisbatiga teng: 

Keyingi vaqtlarda yuqoridagi usullar bilan bir qatorda gaz-suyuq xromotografiya usuli ham keng qo‘llanilmoqda. 

Yuqorida aytib o‘tilgan usullardan sof holda ajratilgan moddalarning tozaligi birinchi navbatda fizik konstantalarni o‘rganish bilan aniqlanadi. 

Fizik konstantalar (erish, qaynash temperaturasi, nisbiy solishtirma massasi, sindirish ko‘rsatgichi va h.k.) moddalarni identifikatsiyalashda va ularning tuzilishini aniqlashda muhim ahamiyatga ega. 

Suyuqlanish temperaturasi. Moddaning qattiq holatdan suyuq holatga (fazaga) o‘tish vaqtidagi temperaturasi suyuqlanish temperaturasi deyiladi. 

Moddalarning ingichka shisha kapillyarda suyuqlanish temperaturasini aniqlash eng qulay va ko‘p qo‘llaniladigan usul bo‘lib, bunda juda oz miqdorda faqat bir necha milligramm modda sarf bo‘ladi. 

Modda solingan kapillyar naycha rezina xalqa yordamida termometrga shunday biriktiriladiki, bunda modda termometrning simobli sharchasi bilan barobar tursin. Tele asbobida yoki mis – latundan yasalgan maxsus metall bloklarda aniqlanadi. 

Toza modda juda kichik temperatura oraligida (0,5-10C) suyuqlanadi. Ba’zi organik moddalar parchalanish bilan suyuqlanadi, bunda modda qorayib ketadi, ba’zida gaz pufakchalari hosil bo‘ladi. Agar modda tarkibida ozroq aralashma bo‘lsa, ya’ni modda toza bo‘lmasa, uning suyuqlanish temperaturasi pasayib ketadi. Ko‘p hollarda har xil moddalar bir xil yoki bir-biriga yaqin temperaturalarda suyuqlanishi mumkin. Shuning uchun, faqat moddalarning suyuqlanish temperaturasiga asoslanib tekshirilayotgan modda bilan ma’lum moddaning bir xil ekanligini isborlash mumkin emas. Isbor uchun aralashmaning suyuqlanish temperaturasi aniqlanadi. Agar bu modda bir xil bo‘lmasa, ularning suyuqlanish temperaturasi toza moddaga nisbatan pasayib ketadi, ya’ni depressiya sodir bo‘ladi. Agar moddalar bir xil bo‘lsa, aralashmaning suyuqlanish temperaturasi dastlabki ma’lum moddaning suyuqlanish temperaturasi bilan bir xil bo‘ladi, ya’ni depressiya bermaydi. Shunday qilib, ma’lum va yangi moddalarning suyuqlanish temperaturasi aniqlanadi.

Qaynash temperaturasi. Suyuq moddaning to‘yingan bug‘ bosimi atmosfera bosimiga tenglashgandagi temperatura qaynash temperaturasi deyiladi. Suyuqliklarning qaynash temperaturasini aniqlashda oddiy haydash asboblaridan foydalaniladi. Bunda termometrning simobli uchi kolbadan chiqarilgan naycha og‘zidan kamida 0,5 sm pastroqda joylashtiriladi. Suyuq modda isitilganda uning bug‘lari kolbaning yuqori qismiga ko‘tarilib, termometrning simob ustuni yuqoriga ko‘tariladi va temperatura moddaning qaynash temperaturasiga yetganda termometrning simob ustuni o‘zgarmaydi. Termometrning ana shu ko‘rsatgichi ayni suyuqlikning qaynash temperaturasi deyiladi. 

Agar haydalayotgan modda toza bo‘lsa, haydash vaqtida termometrning simobli ko‘rsatgichi o‘zgarmaydi. 

Nisbiy zichlik. Bu konstanta suyuq moddalar izomerlari aralashmasini identifikatsiya qilish hamda molekulyar refraksiyani hisoblash uchun, ayniqsa muhimdir. 

Moddaning zichligi uning massasining hajmiga nisbati bilan o‘lchanadi: 

bunda: m – moddaning massasi, gr hisobida; 

            v – moddaning hajmi, sm3 hisobida; 

Moddaning nisbiy zichligi (d) 40C dagi suvning massasiga nisbatan aniqlanadi. Moddaning nisbiy zichligi temperaturaga bog‘liq. Shuning uchun moddalarni nisbiy zichligi ko‘rsatilganda bu zichlik qanday temperaturada aniqlanganligini ham ko‘rsatish kerak. Odatda nisbiy zichlik 150C yoki 200C da o‘lchanadi. Masalan, 

, bu 200C temperatutada moddaning 40C dagi massasiga nisbatan aniqlangan nisbiy zichligini ko‘rsatadi. 

Suyuqliklarning nisbiy zichligini aniqlashda areometr, piknometr va gidrostatik tarozilardan foydalaniladi. 

Suyuqlikning nisbiy zichligi (piknometrda aniqlangan bo‘lsa), quyidagi formula bo‘yicha aniqlanadi: 

bu yerda: m – bo‘sh piknometrning massasi, gr hisobida, 


      m1 – zichligi aniqlanishi kerak bo‘lgan suyuqlik solingan piknometrning massasi, 


      m2 – suv solingan piknometrning massasi. 

Optik aktivlik. Bu konstanta moddalarning xususiyatlari va tuzilishlarini aniqlashda katta ahamiyatga ega. Suyuq organik moddalardan yoki ularning eritmadaridan qutblangan nur o‘tkazilganda qutblanish tekisligini o‘ngga yoki chapga burilishi aniqlangan. Ana shunday xususiyatga ega bo‘lgan moddalar optik aktiv moddalar deyiladi. Moddalarning bu xususiyatlari polyarimetr asboblari orqali moddaning optik aktivligini ifodalovchi solishtirma buruvchanlik (d) aniqlanadi. 

Umuman konsentratsiyasi 1gr/ml bo‘lgan 1 dm qalinlikda  olingan optik  aktiv moddaning  kuzatilgan  burish burchagi  solishtirma buruvchanlik deyiladi.

Moddalarningh optik aktivligi ulardagi asimmetrik  markazga bog‘liq.

1951 yili ximiklardan R.S.Kan, K.Ingold va V.Preloglar asimmetrik atomdagi atomlar yoki atomlar gruppasining katta-kichikligiga va joylanishiga  qarab asimmetrik markazni o‘ngga  yoki chapga  burilishini ifodalovchi sistema yaratdilar.

Yuqoridagi fizik konstantalar aniqlanganidan so‘ng sifat va miqdoriy analiz qilinib, tuzilishi aniqlanadi.
LABORATORIYADA ISHLATILADIGAN IDISH VA ASBOBLAR

Odatda, laboratoriya ishlari uchun shisha idishlar ishlatiladi. Shisha boshqa materiallarga nisbatan birmuncha afzalliklarga ega. Masalan, shishadan yasalgan idishlar ko‘pgina kimyoviy reagentlar ta’siriga chidamli bo‘ladi. Shisha buyumlar tiniq, oson yuviladigan va termik qayta ishlash oson bo‘ladi. Asbob reaksiya muhitiga , reaksiya uchun olinadigan va reaksiya natijasida hosil bo‘ladigan moddalarning xossalariga mos qilib tuziladi. Hamma hollarda ham asboblar shtativ qisqichlariga mahkamlab o‘rnatiladi. Asbobning qismlari bir-biri bilan po‘kak va rezina probkalar yoki rezina naylar, shuningdek, standart shliflar orqali ulanadi. Asboblarni yig‘ishda shunga e’tibor berish kerakki, ulanayotgan joy qiyshiq yoki qattiq bo‘lmasligi kerak. 

Probkalar. Shisha asboblarning qismlarini bir-biriga birlashtirish va idishlarni zich qilib berkitish uchun po‘kak va rezina probkalardan foqdalaniladi. Asbobning qismlarini birlashtirish uchun probkalarni yaxshilab tanlash kerak. Moddalarning bug‘I ta’sirida rezina probkalar bo‘kishi, erishi va qattiq bo‘lib qolishi mumkin, bunday hollarda po‘kak probkalardan foydalaniladi. Po‘kak probkalarni shunday tanlab olish kerakki,probkaning diametric idishning berkitiladigan teshigi diametridan uncha katta bo‘lmasin.

1-rasm. Tubi yassi va tubi yumaloq kolbalar




Kolbalar. Eksperiment qilish uchun yassi va tubi yumaloq kolbalar ishlatiladi (1-rasm). Tubi yassi kolbalar haydalayotgan moddalarni yig‘ib olish, shuningdek eritmalar tayyorlash va ularni saqlash uchun ishlatiladi. Moddalarni vakuum ostida haydash hamda yuqori temperaturagacha qizdirish ishlarida umuman tubi yassi kolbalarni ishlatmaslik kerak. Yumaloq tubli kolbalar moddalarni qizdirish uchun ishlatiladi. Yumaloq tubli kolbalar har xil: keng va tor bo‘g‘izli, uzun va kalta bo‘g‘izli, bir, ikki, uch va to‘rt bo‘g‘izli bo‘ladi. Nay chiqarilgan (Vyurs kolbasi), deflegmator o‘rnatilgan (Klyazen kolbasi) yumaloq tubli kolbalar haydashning turli hollarida ishlatiladi (2-rasm)

2-1asm. Haydash kolbalari.
a-Vyurs kolbalari, b—Klyazen kolbalari, v-Favorskiy
kolbasi




Tomizgich va ajratgich voronkalar Suyuqliklarni reaksion aralashmaga quyish uchun uzun nayi bor har xil shakldagi tomizgich voronkalar ishlatiladi (3-rasm). Ajratgich voronkalar qalim shishadan tayyorlanadi. Ularning suyuqlik quyiladigan naychasi tomizgich voronkaning nayiga nisbatan qisqaroq bo‘ladi. Bu voronkalar aralashmaydigan suyuqliklarni bir-biridan ajratishda, moddalarni ekstraksiya qilishda ishlatiladi.

Deflegmatorlar (4-rasm) suyuqliklar aralashmasini haydash, yani ikki suyuqlikni bir-biridan to‘la ajratish uchun ishlatiladi. Deflegmatorlar ichidagi nay sirti har xil usullar bilan kengaytiriladi. Sirtni kengaytirish naydagi konussimon egiklar hisobiga amalga oshiriladi. Egiklar shunday joylashganki, deflegmatorlar ichida xuddi spiral joylashganga 
o‘xshaydi. Natijada modda bug‘ilarining o‘tish  yo‘li uzayadi. [image: image9.png]PR RER LR LR LI

3-1asm. Ajsatgich va tomizgich
voronkalar b

4-rasm. Deflegmatorlar
a-sharikli, b-archasimon, v-nasadkali




Deflegmator sifatida shisha munchoq yoki shisha halqachalar to‘ldirilgan shisha kolonkadan foydalanish mumkin. Deflegmatorlarning bosgqa turlari ham mavjud. Bunday deflegmatorlarda tashqi havo ta’siridan haydalayotgan suyuqlik bug‘larining bir qismi sovib yig‘iladi. Yig‘ilgan kondensat tarkibida kam uchuvchan komponentlar, ular tarkibida esa aralashmaning uchuvchan qismi bo‘ladi. Deflegmatorlardan yuqoriga ko‘tariladigan modda bug‘lari sovib, qaytib tushayotgan suyuqlik bilan uriladi, yana qo‘shimcha ravishda qaynaydigan komponent bug‘larini suyuqlikka aylantiradi, oson qaynaydigan suyuqliklar yaxshi bug‘lanadi.
Sovitgichlar. Organik reaksiyalarning ko‘pi qizdirilganda, ko‘pincha reagentlar qaynatilganda boradi. Shuning uchun aralashmadagi komponentlar bug‘lanib chiqib ketmasligi uchun reaksion aralashma solingan idishga qaytarma sovitgich ulanadi. Odatda, laboratoriya amaliyotida shisha sovitgich ishlatiladi.

Eng oddiy qaytarma sovitgich havo sovitgichi bo‘lib, uoddiy uzun shisha naydan yasaladi. Bunday sovitgich qaynash temperaturasi 1500C dan yuqori bo‘lgan moddalr bug‘ini suyuqlikka aylantirish uchun ishlatiladi. Qaynash temperaturasi 1500dan past bo‘lgan moddalarning bug‘larini suyuqlikka aylantirish uchun suv bilan sovitiladigan turli shakldagi qaytarma sovithichlardan foydalaniladi (5-rasm). Libix sovitgichlari hamda sharikli sovitgichlar eng ko‘p ishlatiladigan sovitgichlardir. Keng qo‘llaniladigan sovitgich Dimrot sovitgichi bo‘lib, u suv bilan sovitiladi. Bu sovitgich past temperaturada qaynaydigan suyuqlik bug‘larini kondensasiyalash uchun ishlatiladi. Sovitgichdagi suv oqimi sovitgichning ulanadigan qismidan yuqoriga qarab, yani kondensatga qarshi oqishi kerak.

5-1asm. Sovitgichlar.
a-havo sovitgichi, h-Libix sovil
g-ichki nayi spiral shaklidagi sovitgich, d—Dimrot sovitgichi





Laboratoriya ishlarini bajarish va unda ishlatiladigan asboblar
[image: image11.jpg]




 INCLUDEPICTURE "http://go2.imgsmail.ru/imgpreview?key=2a8269cbc4eadd91&mb=imgdb_preview_1840" \* MERGEFORMATINET [image: image12.jpg]


  [image: image13.jpg]




 INCLUDEPICTURE "http://go1.imgsmail.ru/imgpreview?key=2426d7fa3000578&mb=imgdb_preview_1531" \* MERGEFORMATINET [image: image14.jpg]


          
[image: image15.jpg]


   [image: image16.jpg]


 [image: image17.jpg]


 [image: image18.jpg]


 [image: image19.jpg]



6-rasm. O‘lchov silindrlari:

   
 



7-rasm. Idishlarni yuvish uchun yorshlar: probirkalar kolba, stakan va hovonchalar uchun;

8-rasm. Chinni kosa-chalar, hovoncha, qopqoqli va qopqoqsiz chinni tigellar


  
    
  

9-rasm.Laboratoriyada ishlatiladigan voronka, o‘lchov pipetkasi, va tomizg‘ichlar:

        
 
 
10--rasm. Probirka ushlagich                 1.7-rasm. Qquruq reaktivlar uchun qoshiq va shpatellar 

11-rasm. O‘lchov asboblari: 1-pipetka yordamida suyuqlik hajmini o 'Ichash;2-oddiy byuretkadan ekran yordamida (a) va rangli yo 'lak orqali hajm o 'Ichovini olish; 3-o‘Ichov kolbasi; 4-avtomatik byuretkalar: a-jo‘mrakli; b-jo 'mraksiz; 5-yarimavtomatik doza-tor:1-shtativ; 2-ikki yo‘lli jo‘mrak; 3- shprits; 4-qisish vinti; 5-rezervuar; av-shpritsni to 'ldirish uchun gidrostatik bv-shprits bo‘shatish ustuni; 1-pnevmatik pipetka: l-shisha pipetka; 2-3-moy qatlami; 4-rezina nay
[image: image39.png]



12-rasm. Laboratoriya gorelkalari: I: 1-havoni silindrsimon kiritish qurilmasi; 2-aralashtirish kamerasi; 3-injektor,
II: 1-havoni kiritishning vintli qurilmasi;
2-gaz kirishini boshqarish vinti; 3-injektor; 4-aralashtirish kamerasi, III:
1-havoni kiritish tirqishi; 2-aralashtirish kamerasi; 3-havoni majburiy kiritish
nayi; 4-injektor; 5-to‘rli boshcha
[image: image40.png]


              
  
  

13-rasm.Pipetkadan foydalanish.      1.11 –rasm. Хajmiy analizda qo‘llaniladigan byuretkalar        


  
   
  

14-rasm. o‘lchov kolbalari va laboratoriya idishlari.

LABORATORIYA ISHI №1
Mavzu: Spirtlar va aldegidlarga xos bo‘lgan reaksiyalar. Glukoza va saxarozaga oid tajribalar
Ishning maqsadi: Spirtlar va aldegidlarga xos bo‘lgan reaksiyalar. Glukoza va saxarozaga oid  reaksiyalarini amalda kuzatish.

Nazariy muqaddima
Uglevodlar tabiatda juda keng tarqalgan. Bu birikmalar uglerod, vodorod va kisloroddan iborat. Ularning tarkibi Cn(H2O)m urnumiy formula bilan ifodalanadi. Uglevodlarning ba’zi vakillari ksiloza C5H10O5, glukoza C6H12O6, saxaroza C12H22O11 va kraxmal ( C6H10O5 ) n yuqoridagi urnumiy formulaga muvofiq keladi, lekin ba’zilarining tarkibi (metilpentozalar C6H12O5, metilgeksozalar C7H14O6 dezoksi qandlar) farq qiladi. Murakkab Uglevodlar (selluloza — kletchatka) o‘simlikka chidamlilik va qattiqlik beradi, inson uchun kiyim-kechak (paxta), qurilish materiallari va oziq-ovqat sifatida (kraxmal, saxaroza) ishlatiladi.
Uglevodlar organik birikmalarning eng katta sinfi bo‘lib, ular gidroliz qilinganda, gidrolizga uchramasligiga qarab va gidrolizga uchrab kichkina molekulalarga bo‘linishiga qarab, ikki gruppaga bo‘linadi:
1. Oddiy uglevodlar yoki monosaxaridlar (mannozalar);
2. Murakkab uglevodlar. Bular o‘z navbatida, shakarsimon kichik molekulali polisaxaridlar (oligosaxaridlar) ga va shakarga o‘xshamagan yuqori molekulali polisaxaridlarga bo‘linadi.
Monosaxaridlarning eng muhim kimyoviy xossalaridan biri ularning mikroorganizm chiqaradigan fermentlar ta’sirida bijg‘ishidir. Hosil bo‘ladigan mahsulotlarning nomiga qarab, monosaxaridlarning bijg‘ishi bir necha turga bo‘linadi:
a) spirtli bijg‘ish. Bunday bijg‘ish bilan biz etil spirtni olish usullarini o‘rganganda tanishib chiqqan edik;
b) sut kislotali bijg‘ish. Bunday bijg‘ish glukozaning sut achituv-chi bakteriyalarning fermentlari ishtirokida sodir bo‘ladi:

[image: image48]
 Bijg‘ish jarayoni sanoatda katta ahamiyatga ega. Ayniqsa, spirtli bijg‘ish jarayoni texnikada spirt olishda keng qo‘llaniladi.
1-tajriba: Glitserinni suvda eritish va uning mis(II)-gidroksid bilan reaksiyasi
Asbob va reaktivlar: Glitserin, natriy gidroksid, mis(II)sulfat, probirkalar, menzurka, suv, stakanlar.KSL-1005-1, KSL-1188-1, KSL-1041-1
Ish tartibi: Probirkaga 1-2 ml glitserin quying va unga yana shuncha suv qo‘shib chayqating. So‘ng 2-3 barobar ko‘p suv qo‘shing.
Probirkaga 2 ml natriy gidroksid eritmasidan quying va unga cho‘kma hosil bo‘lguncha ozroq mis(II)sulfat eritmasidan qo‘shing. Hosil bo‘lgan cho‘kmaga glitserin qo‘shib chayqating. 
2-tajriba:Glyukozaning mis(II)-gidroksidi bilan ta’siri. 
Asbob va reaktivlar: 1 % li glyukoza eritmasi, 10 % li natriy gidroksid eritmasi, mis(II)-sulfatining 5 % li eritmasi. KSL-1005-1, KSL-1188-1, KSL-1041-1

Ish tartibi: Bitta probirka olib, ularning biriga 1 % li glyukoza eritmasidan 3 ml  quying. So‘ngra  probirkaga 1 ml dan ishqor eritmasidan tomchilatib qo‘shing. Bunda dastlab  probirkada cho‘kma hosil bo‘ladi, ular erib ketadi. So‘ng bir necha tomchi mis(II)-gidroksid eritmasidan qo‘shing. Probirkada hosil bo‘lgan eritmani kuzating. 
3-tajriba: Kraxmalga sifat reaksiya 


Asbob va reaktivlar: kraxmal, yodning kaliy yodiddagi eritmasi. KSL-1005-1, KSL-1188-1, KSL-1041-1

Ish tartibi: 5 ml suvda 1 g atrofida kraxmal eriting. Hosil bo‘lgan suspenziyani 50 ml qaynoq suv solingan stakanga ag‘daring. Bunda tiniq kolloid eritma-kraxmal kleysteri hosil bo‘ladi. Boshqa probirkaga kraxmal kleysteridan 1-2 ml olib, unga bir tomchi yod eritmasidan tomizilsa, eritma to‘q ko‘k ranga bo‘yaladi. Agarda qoqi nonga yoki kartoshkaning kesilgan qismiga 1 tomchi yod eritmasi tomizilganda, “ko‘karish” ning sodir bo‘lishini kuzating. Yod eritmasining “ko‘karish” kraxmalga xos sifat reaksiyadir. 

Nazorat uchun savollar.

1. Nima uchun glyukoza aldegid spirtlarga kiradi? 

2. Glyukoza va gliserin uchun qanday umumiy reaksiya mavjud? 

Natijalar va xulosalar: 

______________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
LABORATORIYA ISHI № 2
Mavzu: Kimyoviy muvozanat va Eritma muhitiga doir tajribalar 

 Ishning maqsadi: Oksidlanish - qaytarilish reaksiyalarini amalda kuzatish.

Nazariy muqaddima

Oksidlanish – qaytarilish reaksiyalari deb,  elementlarning oksidlanish darajasi o‘zgarishi bilan boradigan reaksiyalarga aytiladi. 

BaCL2 + H2SO4 = 2HCL + BaSO4
Mg0 + H2+ SO4 = Mg+2SO4 + H20

Oksidlanish darajasi – elementni o‘z tarkibida saqlagan molekula faqat ionlardan deb faraz qilinsa va molekula zaryadining umumiy zaryadining yigindisi nolga teng bo‘lishi uchun har bir element atomining (ionining) ayni paytdagi rasmiy (formal) zaryadi qiymatiga aytiladi. Elementning oksidlanish darajasi ikki holatda o‘zgaradi. Birinchisi: electron qabul qilganda uning oksidlanish darajasi kamayadi. Bu jarayon qaytarilish jarayoni deyiladi.

E0 + ne 
[image: image49.wmf]®

 E-n

 Elektron beruvchi atom (ion) qaytaruvchi, elektron qabul qiluvchi atom (ion) oksidlovchi. Qaytaruvchi vazifasini odatda barcha metallar: Na, K, Li, Ca … Ammiak molekulasi NH3, is gazi CO, uglerod C kabilar bajaradi. Ikkinchi holda element elektron berganda uning oksidlanish darajasi oshadi. Atom yoki ionning electron berish jarayoni oksidlanish jarayoni deyiladi.

E0 – ne 

 E+n
Oksidlovchilar tarkibida yuqori oksidlanish darajasidagi atomlar saqlagan molekula yoki ionlar, metalmaslarning atomlari bo‘lishi mumkin.

 Oksidlanish - qaytarilish reaksiyalari tenglamalari ikki xil usulda tuziladi. Elektron balans va Ion – elektron usuli. 

Kerakli asbob va reaktivlar: KMnO4, 2 n H2SO4 eritmasi, Na2SO3 eritmasi, KOH eritmasi, distillangan suv, probirkalar, pipetka, kolbalar, CuSO4 eritmasi, KOH yoki NaOH eritmasi KSL-1005-1, KSL-1188-1

CuSO4 + 2KOH = ↓Cu(OH)2 + 2КСl 

Cu2+ + 2OH- = Zn(OH)2↓

Ishning borishi
1. Probirkaga 1-2 ml mis(II) eritmasidan olib, ustiga KOH yoki NaOH eritmasidan qo‘shing. Cho‘kma rangiga e’tibor bering
CuSO4 + 2KOH = ↓Cu(OH)2 + 2КСl 

Cu2+ + 2OH- = Zn(OH)2↓
2.  Probirkaga 1-2 ml KMnO4 eritmasidan olib, ustiga kislotali muhit hosil qilish uchun 0,5-1 ml 2 n H2SO4 eritmasidan qo‘shing. So‘ngra 1-2 ml Na2SO3 eritmasidan qo‘shing. Eritmaning rangsizlanishini kuzating Mn7+ ionini Mn2+ ga; S4+ ionini esa S6+ ga o‘tishini e’tiborga olib, reaksiya tenglamasini yozing.

3.  Probirkaga 1-2 ml KMnO4 eritmasidan solib, ustiga xuddi shuncha hajmda konsentrlangan KOH eritmasi qo‘shing (ishqoriy muhit hosil qilish uchun), so‘ngra Na2SO3 eritmasidan 1-2 ml soling. Eritmaning yashil rangga kirishini kuzating. Mn7+ ionini Mn6+ ioniga, S4+ ionini esa S6+ ioniga o‘tishini hisobga olib, reaksiya tenglamasini yozing.

4. Probirkaga KMnO4 eritmasidan 1-2 ml solib, (neytral muhit) ustiga 1-2 ml Na2SO3 eritmasidan qo‘shing. Qora cho‘kma MnO2 hosil bo‘lishini kuzating. Reaksiya tenglamasini yozing. Yuqoridagi tajribalardan oksidlanish-qaytarilish reaksiyasining borishiga eritma muhitining ta’siri haqida xulosa chiqaring. 
Nazorat savollari

1. Kaliy permanganatning oksidlovchilik xossalariga oid misollar yozing.

2. Reaksiyaning molekulyar va ion-elektron usulida tenglamalarini yozing.
3. Kaliy permanganatning oksidlovchilik xossasiga eritma muhiti qanday ta’sir etadi?

Natijalar va xulosalar: 

______________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

